Title: Pràctica 2 - Taules de multiplicar
Course: CFGM. Sistemes microinformàtics - Curs 2019/20 > Section: 3. PROGRAMACIÓ DE L'APP: APPINVENTOR2

Aquest joc ha d'ajudar els alumnes de primària a repassar les taules de multiplicar.

Tindrà dues modalitats de joc que es triaran a la primera pantalla:

1. Pràctica de les taules: el jugador tria el número que vol repassar i a la pantalla surt aquesta taula per tal que es puguin introduir els resultats de les multiplicacions. En acabar, es corregeixen les operacions. Si està bé, la casella es posa de color verd i si està malament de color vermell. També s'indica el número total d'encerts.

2. Operacions aleatòries: aniran apareixent a la pantalla un total de 10 operacions de multiplicacions amb números aleatoris, que el jugador va responent. En acabar es mostren les estadístiques d'encerts.

Personalitzeu-lo a la vostra manera.

Els components que es treballaran són:

- Estructures de programació (control de flux)
- Tipus de variables i utilització
- Operacions aritmètiques
- Funcions intrínseques (funcions numèriques, funcions de caràcters, ...)
- Transicions de pantalles

Entregar l'arxiu .apk i l'arxiu .aia