Title: Pla de treball
Course: CFGM. Sistemes microinformàtics - Curs 2019/20 > Section: 3. PROGRAMACIÓ DE L'APP: APPINVENTOR2

Pla de treball

QUÈ FAREM?

Els passos que seguirem en aquest bloc són:

1. Primer contacte amb l'App Inventor o el software escollit.

2. Distribució de les diferents "pàgines" de l'app a programar per part de cada component del grup.

3. Inserció dels elements previstos a cada pàgina

4. Configuració i programació dels elements insertats

5. Interrelació entre les pàgines

TEMPORITZACIÓ

Els temps de dedicació a aquest bloc serà de 40 hores.

La temporització que s’indica en el pla de treball és aproximada i queda a criteri del professorat la seva modificació. Tot i això, cal ser estricte en la programació del temps per poder dur a terme tot el projecte.

Penseu que és molt important que us organitzeu bé i que no perdeu el temps a l'hora de treballar a l'aula.

Treballareu en grup i per tant és molt fàcil de distreure's, se us valorarà el treball en equip i l'organització i la temporització a l'hora de lliurar les activitats del projecte.

S'han proposat 3 activitat abans de començar la app, però podeu fer les activitats que vosaltres volgueu, o fins i tot no fer-ne i començar amb l'app final.

ACTIVITATS QUE S'HAN DE REALITZAR

ACTIV. GENERAL | ACTIVITATS | DESCRIPCIÓ | Temps previst
Practicar amb AppInventor - Realitzar algunes apps senzilles | Animals de granja | App que quan es toca la foto d'un animal ensenya el seu nom per pantalla, reprodueix el seu nom i reprodueix el seu so. Mostrar-la al professor/a i entregar l’executable .apk i el codi font .aia | 3 hores
Taules de multiplicar
Joc que ajudarà als alumnes de primària a repassar les taules de multiplicar.

Aquest joc tindrà dues modalitats de joc: taula de multiplicar d'un número concret que el jugador tria o multiplicacions aleatòries.

En acabar de jugar, es mostraran les estadístiques i es guardaran els millors resultats.

Mostrar-la al professor/a i entregar l’executable .apk i el codi font .aia
5 hores
Futbol
Joc que consisteix en intentar marcar gol amb una pilota que surt aleatòriament des d'una posició a la part inferior de la pantalla, en una porteria que està fixa a la part de sobre, tot orientant el mòbil/tablet.

El joc anirà fent-se més difícil a mesura que s'avança (porteria que es mou, objectes fixes o mòbils que dificulten la circulació de la pilota, ...)

En acabar el joc es mostraran les estadístiques i es guardaran els millors resultats.

Mostrar-la al professor/a i entregar l’executable .apk i el codi font .aia
7 hores
Programem la nostra app | Disposició dels elements previstos a cada pàgina | Programació de l'app, en base a la idea inicial i als elements generats anteriorment. Mostrar-la al professor/a i entregar l’executable .apk i el codi font .aia | 25 hores
Configuració i programació dels elements a inserir
Interrelació entre les pantalles
Realització de les proves necessàries per al correcte funcionament